Antakalnio dešimtkamienė liepa

Antakalnio dešimtkamienė liepa (Grigaliūno liepa) – Antakalnio kaimo centre, Rumšiškių sen., Kaišiadorių raj., auganti liepa, turinti 10 kamienų. Savivaldybės gamtos paveldo objektas.  Aplinkos apsaugos ministro įsakymu 1999 m. lapkričio 3 d. „Dėl valstybės saugomų gamtinių kraštovaizdžio objektų paskelbimo” valstybės saugomu botaniniu kraštovaizdžio objektu paskelbta ši R. Grigaliūno privačiame sklype auganti liepa. Prie medžio įrengtas informacinis skydas.

Iš kitų medžių ši liepa išsiskiria kamienų gausa. Daugiau nei prieš 90 metų šios liepos motininis kamienas buvo nupjautas, tačiau jis išleido 10 kamienų – liepaičių. Ploniausios liepaitės kamieno skersmuo tiktai 18 cm, o storiausias – 53 cm. Visų dešimties kamienų apimtis sudaro 11,78 m, o jų bendras skersmuo – 375 cm.

 Duomenys 

 Medžio rūšis – mažalapė liepa ()
 Kamienų skaičius – 10
 Storiausias kamienas grupėje – 53 cm
 Kamienų bendra apimtis – 11,78 m
 Kamienų bendras skersmuo – 375 cm
 Didžiausias medžio aukštis grupėje – 21 m

 Nuorodos 

 Antakalnio dešimtkamienė liepa

Kategorija:Lietuvos gamtos paveldo objektai
Kategorija:Kaišiadorių rajono paveldas
Kategorija:Antakalnis (Rumšiškės)